Økonomisk beretning om regnskabet 2018, samt bemærkninger til budgettet 2019, som er til afstemning, foruden bud­getterne 2020-22, som ikke er til afstemning.

**Indtægter:**

Vi har haft samme boligafgift fra 1/7 2014 og den foreslår vi fortsætter, vi har også budgetteret den samme boligafgift for 2020/21, men det ved vi mere om til næste år.

**Det vil sige at vi ikke foreslår nogen stigning i år, men at vi fortsætter med den boligafgift, som vi betaler nu.**

Diverse indtægter blev på kr. 60.544,25 og dette beløb fremkommer således:

Handel af andele kr. 53.988,00

Gebyr venteliste mv - 2.400,00

Gebyr ved andelsboliglån - 4.156,25

I alt kr. 60.544,25

For 2019 budgetterer vi kr. 60.000,00 til diverse indtægter, og håber det kommer til at passe.

Det er ikke så meget vi kan få i tilskud for at udskifte ruder, men lidt har også ret, så vi budgetterer kun med kr. 3.000,00.

Overskuddet fra vaskerierne blev kun på 3.802,87 så derfor budgetterer vi kun med 5.000,00 kr. for 2019.

**Prioriteter:**

Betalingen er faldet lidt, så i 2019 budgetterer vi med 830.000,00 kr.

**Skatter m.v.:**

Udgiften til Copy-Dan ligger nogenlunde fast, så ca. 27.500 til denne.

Skatten er næsten det samme som sidste år, så udgiften til vand er nu ca. 15.000 større end skatterne.

Renovation:

Grundtakst 48 stk. x 1.057,00 kr. 50.736,00

660 l container 1 x ugentlig 3 stk. a 2.062,00 - 6.186,00

Jordgebyr 48 stk. x 7,00 kr. - 336,00

Kr. 57.258,00

Moms - 14.314,50

I alt kr. 71.572,50

Vandpriserne er i år lidt dyrere end sidste år:

Disse fordeler sig således: 2013 2014 2015 2016 2017 2018 2019

Vandpris pr. m3 12,75 15,34 14,43 12,92 12,92 12,81 12,47

Statsafgift pr. m3 5,46 5,46 5,86 5,86 5,86 6,18 6,18

Drikkevandsbidrag 0,67 0,67 0,67 0,39 0,39 0,19 0,19

Vandafledning transport pr. m3 21,30 18,25 25,81 24,87 24,87 23,58 27,27

40,18 39,72 46,77 44,04 44,04 42,76 46,11

Moms 10,05 9,93 11,69 11,01 11,01 10,69 11,53

I alt 50,23 49,65 58,46 55,05 55,05 53,45 57,64

Vandforbrug 2013 2014 2015 2016 2017 2018

3782m3 3233m3 3104m3 3034m3 3116m3 3155m3

Forsyningsselskabet har sendt os regningen for 2018, så vi ved, at vi skal betale 263.586,66 til dem i 2019, det er mere end vi skal betale i skat.

**El:**

Elregningen er meget lavere end budgetteret, så vi retter budgettet ind for de kommende år til kr. 100.000,00 så må vi se, om det er den nye opgangs og kælderbelysning der har gjort det billigere, ellers må vi rette ind igen.

**Forsikring:**

Prisen er steget til over 62.000 så vi budgetterer 63.000 for de næste år og håber det holder.

**Renholdelse:**

Udgiften blev knap 1.000 større end budgetteret for der var meget snerydning og saltning sidste år, men ikke så meget i år, så vi budgetterer igen med 170.000 for 2019.

**Administration:**

Godt 5.000 mindre end budgetteret, så vi fortsætter med at afsætte kr. 140.000

**Udvendig vedligeholdelse:**

Der var afsat 400.000 kr. til 2018 men vi havde et overskud med fra 2017 på kr. 16.340 så reelt havde vi kr. 416.340,00 til at bruge i 2018

Vi brugte dog 431.919 kr. så vi overfører et underskud til 2019 på 15.579 foruden at vi afsætter 450.000 kr. på budgettet men reelt har vi så kun 434.421,00 kr. til rådighed.

Vi har i beretningen skrevet hvad pengene blev brugt til i 2018 og i 2019 forventer vi at:

Nye vandrette varmtvandsrør i blok 1, så er de skiftet i alle 3 blokke

Indregulering af det varme vand i alle tre blokke efter udskiftningen

Nye ruder på køkkensiden i blok 3

Maling af blok 3 køkkenside efter udskiftningen af ruder

Almindelig vedligeholdelse, serviceabonnementer mv.

Betaling af nye varmepumper, men kun det som forsikringen ikke betaler.

Når vi efter sommeren kan se hvordan økonomien er, så kan det godt være vi laver lidt mere for vi mangler stadig at skifte ruderne på køkkensiden af blok 2 og der skal også laves en skelbrønd med rottespærre ved blok 3, så der er nok endnu der trænger foruden vores ønsker.

Vi ønsker: at udskifte de 120 små jernvinduer i kældrene til noget fornuftigt. Pris ?

Vi ønsker: at få blødt vand uden kalk pris ca. 100.000 pr blok

**Generalforsamling/julehygge:**

Udgiften blev på 3.916,15 så vi fortsætter med 10.000 til denne post

**40 års jubilæum**

Sammen med denne indkaldelse til generalforsamlingen er vedlagt en invitation til vores store jubilæumsfest, hvor vi har bestilt plads på restaurant Fortunen hvor vi også holdt vores 25 års jubilæum, og hvorfra vi kun fik positive tilbagemeldinger.

Der bliver bestilt en bus til at køre os derop, hvis man ikke vil transportere sig selv (synes vi ikke man skal), og bussen kommer igen og kører os hjem.

Vil man gerne tidligere hjem, så finder vi ud af det med en taxa.

Vi har gennem mange år afsat penge til dette og også på budgettet for 2019 har vi afsat penge, men det er jo så godt, at hvis vi ikke bruger alle pengene, så går de jo lige ned i vores egen kasse igen, og kan så hensættes til et 50 års jubilæum eller bruges i den daglige drift.

Jubilæet finder sted fredag den 29. november 2019, så afsæt allerede nu denne aften, og husk inden den 31 maj at aflevere slippen fra invitationen, hvis I desværre ikke kan komme med denne aften, vil vi også gerne vide det.

Vi glæder os rigtig meget til at være sammen med alle denne aften.

**Kassekredit/Renteudgift**

Banken fortsætter med kun at opkræve kr. 500,00 for vores kassekredit, så det budgetterer vi så med.

På bestyrelsens vegne

Stig Hansen